b"\n_START_ARTICLE_\nReal Ja\xc3\xa9n Club de F\xc3\xbatbol\n_START_SECTION_\nHist\xc3\xb2ria\n_START_PARAGRAPH_\nEl 13 d'agost de 1922 el doctor en Medicina Juan Nogueres funda el Ja\xc3\xa9n F.C.. Existia aquells anys un altre club a la ciutat, la Uni\xc3\xb3n Deportiva. El club es federa el 1923. El 12 de juny de 1929 es reconstitueix amb el nom de Sociedad Ol\xc3\xadmpica Jiennense, que debuta a Tercera Regional. L'uniforme d'aquell equip era samarreta vermella i pantalons blaus. El 1939 s'abandona el color vermell adoptant-se el blanc. El 5 de setembre de 1947 la Federaci\xc3\xb3 Espanyola de Futbol va autoritzar un nou nom pel club, Real Ja\xc3\xa9n, i es va establir definitivament el color blanc per a la primera vestimenta de l'equip. Als anys 50 va jugar tres temporades a la Primera Divisi\xc3\xb3 del futbol espanyol (1953-54, 1956-57, 1957-58)._NEWLINE_El 3 de febrer de 2011, el consell d'administraci\xc3\xb3 de l'equip, presidit per Rafael Teruel, va anunciar que la societat s'acolliria a la Llei concursal, donada la seva situaci\xc3\xb3 d'insolv\xc3\xa8ncia econ\xc3\xb2mica. El club deu a Hisenda i la Seguretat Social uns vuit milions d'euros."